CELEX: 32016R2119
Language: sl
Date: 2016-12-02 00:00:00
Title: Uredba Komisije (EU) 2016/2119 z dne 2. decembra 2016 o spremembi Uredbe (ES) št. 471/2009 Evropskega parlamenta in Sveta ter Uredbe Komisije (EU) št. 113/2010 glede prilagoditve seznama carinskih postopkov in opredelitve podatkov (Besedilo velja za EGP )

3.12.2016   
               
               
                  SL
               
               
                  Uradni list Evropske unije
               
               
                  L 329/66
               
            UREDBA KOMISIJE (EU) 2016/2119
      z dne 2. decembra 2016
      o spremembi Uredbe (ES) št. 471/2009 Evropskega parlamenta in Sveta ter Uredbe Komisije (EU) št. 113/2010 glede prilagoditve seznama carinskih postopkov in opredelitve podatkov
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 471/2009 Evropskega parlamenta in Sveta z dne 6. maja 2009 o statistiki Skupnosti o zunanji trgovini z državami nečlanicami in razveljavitvi Uredbe Sveta (ES) št. 1172/95 (1) ter zlasti člena 3(2), člena 5(2) in člena 6(2) Uredbe,
      ob upoštevanju naslednjega:
      
                  (1)
               
               
                  Uredba (ES) št. 471/2009 določa skupni okvir za sistematično pripravo evropskih statističnih podatkov v zvezi z blagovno menjavo z državami nečlanicami. Glavni vir podatkov za navedene statistične podatke so podatki, pridobljeni iz carinskih deklaracij. Navedena uredba je bila pripravljena, da bi se upoštevale posebne in nove carinske poenostavitve, ki se bodo izvajale na podlagi Uredbe (ES) št. 450/2008 Evropskega parlamenta in Sveta (2) (v nadaljnjem besedilu: Modernizirani carinski zakonik). To je zadevalo zlasti „samooceno“, ki bi vključevala opustitev predložitve deklaracije carini in postopek centraliziranega carinjenja, kadar bi bilo mogoče carinske uvozne ali izvozne formalnosti izpolniti v več kot eni državi članici.
               
            
                  (2)
               
               
                  Uredba (EU) št. 952/2013 Evropskega parlamenta in Sveta (3) (v nadaljnjem besedilu: carinski zakonik Unije) je razveljavila Modernizirani carinski zakonik in od 1. maja 2016 nadomestila carinske določbe iz Uredbe Sveta (EGS) št. 2913/92 (4).
               
            
                  (3)
               
               
                  Področje uporabe zunanjetrgovinske statistike je treba uskladiti s carinskimi postopki carinskega zakonika Unije.
               
            
                  (4)
               
               
                  Uredba (ES) št. 471/2009 je bila izvedena z Uredbo Komisije (EU) št. 113/2010 (5) in je odražala carinske določbe iz Moderniziranega carinskega zakonika. Po celoviti uporabi carinskega zakonika Unije od 1. maja 2016 naprej bi se spremembe carinskih določb v zvezi z zbiranjem statističnih podatkov in pripravo zunanjetrgovinske statistike morale odražati v Uredbi (ES) št. 471/2009 in Uredbi (EU) št. 113/2010.
               
            
                  (5)
               
               
                  Izvedbeni sklep Komisije (EU) 2016/578 (6) določa delovni program iz člena 280 Uredbe (EU) št. 952/2013 in se nanaša na elektronske carinske sisteme, ki bodo razviti v okviru carinskega zakonika Unije.
               
            
                  (6)
               
               
                  Do razpoložljivosti navedenih elektronskih sistemov Delegirana uredba Komisije (EU) 2016/341 (7) (v nadaljnjem besedilu: prehodni delegirani akt) določa prehodne ukrepe za izmenjavo in shranjevanje informacij med carinskimi organi ter med carinskimi organi in gospodarskimi subjekti.
               
            
                  (7)
               
               
                  Glede carinske poenostavitve centraliziranega carinjenja iz člena 179 carinskega zakonika Unije iz metodoloških razlogov ni nujno, da sta uvoz in izvoz, ki ju zajema ta postopek, dodeljena namembni državi članici ali državi članici dejanskega izvoza, saj bi bilo vse zadevno gibanje blaga znotraj Skupnosti med temi državami članicami in državo članico, v kateri je blago ob prepustitvi v carinski postopek, lahko bolje in bolj dosledno zajeto s statističnimi podatki o trgovanju znotraj EU.
               
            
                  (8)
               
               
                  Vendar bi bilo treba statistične opredelitve glede zadevnih držav članic spremeniti, tako da se na eni strani opredeli gospodarsko pomembno gibanje po carinjenju (pri uvozu) ali pred carinjenjem (pri izvozu).
               
            
                  (9)
               
               
                  Statistične opredelitve navedenih zadevnih držav članic bi morale biti tudi dosledno usklajene z določbami glede carinjenja na podlagi centraliziranega carinjenja, pri čemer bi morala informacije v zvezi s carinjenjem od države članice, ki nadzoruje carinjenje, prejeti le država članica, ki je v postopku carinjenja določena kot sodelujoča država članica.
               
            
                  (10)
               
               
                  Za usklajeno pripravo zunanjetrgovinske statistike bi bilo treba opredelitve nekaterih drugih podatkovnih elementov prilagoditi, tako da bodo odražale spremembe, uvedene s carinskim zakonikom Unije.
               
            
                  (11)
               
               
                  Uredbi (ES) št. 471/2009 in (EU) št. 113/2010 bi bilo treba ustrezno spremeniti.
               
            
                  (12)
               
               
                  Ukrepi iz te uredbe so v skladu z mnenjem Odbora za statistične podatke v zvezi z blagovno menjavo z državami nečlanicami –
               
            SPREJELA NASLEDNJO UREDBO:
      Člen 1
      Člen 3(1) Uredbe (ES) št. 471/2009 se nadomesti z naslednjim:
      
         „1.   Zunanjetrgovinska statistika evidentira uvoz in izvoz blaga.
         Države članice evidentirajo izvoz, kadar blago zapusti statistično ozemlje Skupnosti
         
                     (a)
                  
                  
                     v skladu z enim od naslednjih carinskih postopkov iz Uredbe (EU) št. 952/2013 Evropskega parlamenta in Sveta (*1) (v nadaljnjem besedilu: carinski zakonik Unije):
                     
                                 —
                              
                              
                                 izvoz,
                              
                           
                                 —
                              
                              
                                 postopek pasivnega oplemenitenja;
                              
                           
               
                     (b)
                  
                  
                     z uporabo člena 258 carinskega zakonika Unije;
                  
               
                     (c)
                  
                  
                     z uporabo člena 269(3) carinskega zakonika Unije;
                  
               
                     (d)
                  
                  
                     z uporabo člena 270 carinskega zakonika Unije za zaključek postopka aktivnega oplemenitenja.
                  
               Države članice evidentirajo uvoz, kadar blago vstopi na statistično ozemlje Skupnosti v skladu z enim od naslednjih carinskih postopkov iz carinskega zakonika Unije:
         
                     (a)
                  
                  
                     sprostitev v prosti promet, vključno s posebno rabo;
                  
               
                     (b)
                  
                  
                     postopek aktivnega oplemenitenja.
                  
               
      Člen 2
      Uredba (EU) št. 113/2010 se spremeni:
      
                  1.
               
               
                  člen 4 se spremeni:
                  
                              (a)
                           
                           
                              v odstavku 1 se prvi pododstavek nadomesti z naslednjim:
                              „Statistična vrednost temelji na vrednosti blaga v času in kraju, ko blago prečka mejo države članice, v kateri je blago ob prepustitvi v carinski postopek, tako da se vanjo vnese (uvoz) ali jo zapusti (izvoz).“;
                           
                        
                              (b)
                           
                           
                              odstavek 4 se nadomesti z naslednjim:
                              „4.   Vrednost iz odstavkov 2 in 3 se po potrebi prilagodi, tako da statistična vrednost zajema le in v celoti stroške prevoza ter zavarovanja za dostavo blaga iz kraja odhoda do meje države članice, v kateri je blago ob prepustitvi v carinski postopek (vrednost tipa CIF za uvoz, vrednost tipa FOB za izvoz).“;
                           
                        
            
                  2.
               
               
                  člen 6(3) in (4) se nadomesti z naslednjim:
                  „3.   Za uvoz velja naslednje:
                  
                               
                           
                           
                              Kadar je blago sproščeno v prosti promet ali dano v postopek posebne rabe, je namembna država članica tista država članica, v kateri je blago ob prepustitvi v carinski postopek. Kadar pa je ob sestavljanju carinske deklaracije znano, da bo blago po prepustitvi poslano v drugo državo članico, je ta druga država članica namembna država članica.
                           
                        
                               
                           
                           
                              Kadar se blago da v carinski postopek aktivnega oplemenitenja, je namembna država članica tista država članica, v kateri se opravi prva operacija oplemenitenja.
                           
                        
                               
                           
                           
                              Brez poseganja v pododstavka 1 in 2 tega odstavka za namene prenosa podatkov iz člena 7(2) Uredbe (ES) št. 471/2009 je namembna država članica za izmenjavo podatkov tista država članica, v kateri je blago ob prepustitvi v carinski postopek.
                           
                        4.   Za izvoz velja naslednje:
                  
                               
                           
                           
                              Država članica dejanskega izvoza je država članica, v kateri je blago ob prepustitvi v carinski postopek.
                           
                        
                               
                           
                           
                              Kadar pa je znano, da je blago v državo članico, v kateri je blago v času prepustitve v carinski postopek, prišlo iz druge države članice, je ta druga država članica država članica dejanskega izvoza, če:
                              
                                          (i)
                                       
                                       
                                          je bilo blago prepeljano iz te druge države članice samo zaradi deklaracije blaga za izvoz in
                                       
                                    
                                          (ii)
                                       
                                       
                                          izvoznik nima sedeža v državi članici, v kateri je blago v času prepustitve v carinski postopek, ter
                                       
                                    
                                          (iii)
                                       
                                       
                                          vstop v državo članico, v kateri je blago v času prepustitve v carinski postopek, ni pomenil pridobitve blaga znotraj Unije ali transakcije, ki bi se obravnavala kot taka pridobitev blaga, kot je določeno v Direktivi Sveta 2006/112/ES (*2).
                                       
                                    
                        
                               
                           
                           
                              Kadar je blago izvoženo po carinskem postopku aktivnega oplemenitenja, je država članica dejanskega izvoza država članica, v kateri je bila izvedena zadnja operacija oplemenitenja.
                           
                        
                               
                           
                           
                              Brez poseganja v pododstavka 1, 2 in 3 tega odstavka za namene prenosa podatkov iz člena 7(2) Uredbe (ES) št. 471/2009 je država članica dejanskega izvoza za izmenjavo podatkov tista država članica, v kateri je blago ob prepustitvi v carinski postopek.
                           
                        
                     (*2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).“;"
						
               
            
                  3.
               
               
                  v členu 7(2) se drugi pododstavek nadomesti z naslednjim:
                  „Pri uvozu podatki o državi odpreme/izvoza navajajo državo članico ali državo nečlanico, iz katere je bilo blago prvotno odpremljeno v državo članico, v kateri je blago ob prepustitvi v carinski postopek, če ni prišlo do trgovinskega posla (npr. prodaje ali oplemenitenja) niti zadržanja, ki nista povezana s prevozom blaga v vmesni državi članici ali v tretji državi. Če je prišlo do takega zadržanja ali trgovinskega posla, podatki navajajo zadnjo vmesno državo članico ali državo nečlanico.“;
               
            
                  4.
               
               
                  člen 13 se nadomesti z naslednjim:
                  „Člen 13
                  Identifikacija subjekta, ki trguje
                  Podatki o subjektu, ki trguje, so ustrezna identifikacijska številka, ki je pri uvozu dodeljena uvozniku in pri izvozu izvozniku.“;
               
            
                  5.
               
               
                  v členu 15(4) se drugi stavek nadomesti z naslednjim:
                  „Organi, pristojni za dodelitev registracijske in identifikacijske številke gospodarskega subjekta (številka EORI), na zahtevo nacionalnih statističnih organov zagotovijo dostop do podatkov, ki so na voljo v elektronskem sistemu v zvezi s številko EORI iz člena 7 Izvedbene uredbe Komisije (EU) 2015/2447 (*3).
                  
                     (*3)  Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).“"
						
               
            Člen 3
      Začetek veljavnosti
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 2. decembra 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 152, 16.6.2009, str. 23.
      
         (2)  Uredba (ES) št. 450/2008 Evropskega parlamenta in Sveta z dne 23. aprila 2008 o carinskem zakoniku Skupnosti (Modernizirani carinski zakonik) (UL L 145, 4.6.2008, str. 1).
      
         (3)  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).
      
         (4)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
      
         (5)  Uredba Komisije (EU) št. 113/2010 z dne 9. februarja 2010 o izvajanju Uredbe (ES) št. 471/2009 Evropskega parlamenta in Sveta o statistiki Skupnosti o zunanji trgovini z državami nečlanicami v zvezi z zajetjem trgovanja, opredelitvijo podatkov, pripravo statistike blagovne menjave glede na značilnosti podjetij in glede na valuto računa ter posebnim blagom ali gibanji (UL L 37, 10.2.2010, str. 1).
      
         (6)  Izvedbeni sklep Komisije (EU) 2016/578 z dne 11. aprila 2016 o oblikovanju delovnega programa v zvezi z razvojem in uporabo elektronskih sistemov, predvidenih v carinskem zakoniku Unije (UL L 99, 15.4.2016, str. 6).
      
         (7)  Delegirana uredba Komisije (EU) 2016/341 z dne 17. decembra 2015 o dopolnitvi Uredbe (EU) št. 952/2013 Evropskega parlamenta in Sveta v zvezi s prehodnimi določbami za nekatere določbe carinskega zakonika Unije, kadar zadevni elektronski sistemi še ne delujejo, in o spremembi Delegirane uredbe (EU) 2015/2446 (UL L 69, 15.3.2016, str. 1).